**Referat FAU-møte**. **03.11.21**
Vinjar skule, amfiet.

Kl. 19 i amfiet på skulen

Til stades: Laila Røkenes (rektor), Judith S.Litlehamar (leiar), Lena T.Steine, Elisabeth Hjellestad, Ola Tjøstheim, Kurt Berekvam, Hans Olav Brustveit, Kristin A. Aarhus, Tormod Hoftun, Anette Goa Bråtveit, Kjersti Moe(skrivar).

Fråfall: Miriam L.Nordmark, Ragnhild Sagsveen, Lars Vaage og Runar Vold

**Sak 8 2021/2022
Informasjon frå rektor**

Skulen har i haust arbeida med utviklingsarbeid knytt til vaksenrolla. Tema har vore ein inkluderande barnehage og skule. På Vinjarnskule har lærarar og SFO-personale arbeida med korleis me som vaksne er i møte med barnet, å sjå barnet innanfrå og møte dei der dei er. Elevar som opplev trygge vaksne, som ser dei, lærer betre. Personalet har sett på ulike forelesingar, og PPT-konsulent Karina har hatt tema om tryggleikssirkelen.

Vidare har dei også jobba med rutinane på skulen, deriblant pedagogisk analyse. Her handlar det om å sette fokus på dei utfordrande områda, og kartleggje kva faktorar som kan vera rundt barnet, og vidare årsak til utfordringane. Rektor håpar at dei etter kvart vil sjå positive effektar av arbeidet og inkluderte barn.

Skulen har romsleg økonomi i år. Rektor har difor bede læraren er om å ønske seg ting. Det kan vera bøker, materiell etc. Det er planar om rutsjebane og utandørs bordtenninsbord i skulegarden. Buldreveggen i skulegarden er slitt. Denne er mykje i bruk av elevane. Her trengs det utskifting / renovering.

**Sak 9 2021/2022
Informasjon frå Kommunalt FAU (KFAU)**

Olav Lindseth er leiar. Ein frå Sand nestleiar, Judith skrivar.

På Vinjar er det kjøpt inn læreeksemplar frå forlag og Appar. Prioritert å sette seg inn i ressursar i norsk og engelsk. Kjøpt inn ekstra treningsmateriell i desse faga.

* Ei av dei største sakene i KFAU var bruk av nettbrett kontra skulebøker. Det blei også peika på utfordringa ved at ein nyttar nettbrett på ungdomsskulen, medan ein på vidaregåande må over til PC. KFAU ynskjer å utfordre kommunalsjefen på ulike utfordringar knytt til nettbrettet. Det blei og stilt spørsmål ang kartlegginga som blei sendt ut - om innhaldet i den var god nok med tanke på ønska resultat.
* Symjeundervisning - etter at utfordringa med lik mengde undervisning i symjing på skulane kom opp igjen, bestemte KFAU seg for å melde inn eit ynskje til kommunalsjefen om å legge transportutgiftene ut av sjølve symjeundervisnings-budsjettet på kvar skule.

**Sak 10 2021/2022**

Uteområdet - er det kome inn konkrete ynskje frå dei ulike klassane, event elevrådet her?

Ingen.

**Sak 11 2021/2022**

Buss - nokre av elevane tar rutebuss, og ikkje skulebuss. FAU kontaktar Kolumbus. Vintersesongen har starta og nokre elevar har haldeplass langs ukurante vegar, kor der også er høge fartsgrenser.

FAU må leggja politisk press på å prøve å få gjennomslag for gang- og sykkelsti heilt ned til Underbakka/Steine. FAU sender ei henvending til ordføraren.

**Sak 12 2021/2022**

Aktivitetskveld for mellomtrinnet

Hans Olav har fått nøkkel. Det var positive tilbakemeldingar på dette frå foreldra på mellomtrinnet på foreldremøte her. Det er planar om 3-4 kveldar. Dei som startar som ansvarlege er foreldre som har hatt elevar på mellomtrinn tidlegare, og kjenner til kva det går i.

**Sak 13 2021/2022**

Leksefri skule - er det interesse i klassane for å utrede dette?

Dette er ei sak som har blitt tatt opp på foreldremøte i dei fleste klassar over fleire år. FAU erfarer at det er nokre som engasjerer seg for eller imot, mange som ikkje ytrar seg. FAU er usikre på om dette er ei sak som foreldra på Vinjar skule ønskjer at FAU skal arbeida med. For å få meir kunnskap / klarheit i det, ønskjer me å sende ut eit enkelt spørjeskjema til foreldra, som dei anonymt kan gi tilbakemelding på. NB! Dette er ikkje ei kartlegging av ja eller nei til lekser, men ja eller nei til om FAU skal sjå nærare på saka. Deretter kan ein, på bakgrunn av dette arbeidet, tilrå at skulen skal vera med lekser eller leksefri.

Det vart i FAU-møte presisert frå rektor at det er viktig at foreldre tar kontakt med kontaktlærar for å få tilpassa leksene, om det er behov. Dersom ein opplever at leksesituasjonen er utfordrande er det veldig viktig at foreldre tek kontakt med, og har dialog rundt dette, med kontaktlærar!

**Sak 14 2021/2022**

**Eventuelt**

* «Kulturskuletimen»; kor vart det av dette tilbodet? Rektor kunne informere om at Kulturskulen i Suldal har kome med tilbod om musikkundervisning i 1.og 2.kl. Skulen har takka ja til tilbodet.
* Transponder. Kven har leserett? Det har kanskje ikkje vore nok informasjon om dette i starten, då Transponder vart innført? Ein kan i menyknappen, sjå kven som kan lese informasjon som vert sendt via Transponder. Alle desse har tausheitsplikt. Dersom ein har informasjon (sensitiv informasjon), som ein ikkje ønskjer at desse personane skal ha tilgang til. Ring, send sms eller epost til den/dei personane som skal ha informasjon.
* I FAU-møte i haust vart det etterspurt om der finnes sosiallærar på Vinjar skule for tida. Rektor skulle undersøkje dette nærare, og kunne på møte informere om at det ikkje er nokon som har sett av ressurs til dette i si stilling. Hege har ein slags i funksjon gjennom si administrative stilling, og rektor har også ansvar og jobbar tett i klassar. Statsforvaltaren følgjer skulane tett når det gjeld tiltaksplikt. Rektor skal sjekke nærare praksis og handlingsrom rundt dette med sosiallærar.
* Julefest: I år vart julefesten avlyst grunna Covid-19. Lærarane har difor ytra ønskje om julefest i år. (Det plar vera annakvart år med julefest og juleverkstad). Rektor vil be lærarane finn ein eigna dag for julefest før jul.

Neste FAU-møte: Onsdag 16.mars.